En rejse til OL og en million kroner i lommepenge. Sådan lyder gevinsten, som er vundet på en lottokupon i Hirtshals, men som endnu ikke er afhentet. Det skriver nordjyske.dk. Kuponen er købt i Aktiv Super på Nejstdalen i Hirtshals, og præmien stammer fra en ekstratrækning 6. juni, hvor der blev trukket lod om OL-rejserne blandt alle præmiegivende kuponer. Tilsyneladende har lottovinderen altså endnu ikke opdaget, at der er kommet en ganske fin ekstra gevindt oven i præmien, for ingen har gjort krav på rejsen og de tilhørende lommepenge. Den nybagte lottomillionær har et år til at gøre krav på pengepræmien, men så lang tid er der i sagens natur ikke til at indløse kuponen, hvis vinderen også vil en tur til sommerens OL i London sammen med en ledsager. Så skal kuponen indløses inden 16. juli.

Referat:
En lottovinder i Hirtshals har vundet en betydelig ekstrapræmie, men har endnu ikke gjort krav på sin gevinst.